Diari Oficial de la Generalitat Valenciana


Sumari del DOGV 5699, del 08-02-2008 (2008/1045)

RESOLUCIÓ de 8 de gener de 2008, de la Universitat Politècnica de València, per la qual es publica l'oferta d'ocupació pública del personal d'administració i serveis per als anys 2008/2009.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5699

Data del DOGV
:   08-02-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/1045


Data del document
:   08-01-2008

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * oferta d'ocupació
    * professió de la informació
    * professió tècnica
    * personal de serveis
    * professió administrativa
    * lingüística
    * advocat
    * professió de la comunicació
    * educació preescolar
    * personal docent
    * universitat
    * metge
    * educació física
    * seguretat en el treball
    * concurs administratiu

RESOLUCIÓ de 8 de gener de 2008, de la Universitat Politècnica de València, per la qual es publica l'oferta d'ocupació pública del personal d'administració i serveis per als anys 2008/2009. [2008/1045]  
De conformitat amb el que disposa l'article 70 de la Llei 7/2007, de 12 d'abril, de l'estatut bàsic de l'empleat públic, i article 22 del Text refós de la llei de la funció pública valenciana, i amb la negociació prèvia amb l'òrgan de negociació del personal d'administració i serveis d'aquesta Universitat Politècnica de València, s'acorda:  
Primer. Oferta d'ocupació pública per als anys 2008/2009  
Aprovar i publicar l'oferta d'ocupació pública del personal d'administració i serveis per als anys 2008/2009 en els termes que s'estableixen en aquesta resolució.  
En aquesta oferta d'ocupació pública s'inclouen les necessitats de recursos humans amb consignació pressupostària que no poden ser cobertes amb els efectius del personal existent, d'acord amb el nombre de dotacions i característiques que figuren com a annex I a la present resolució.  
Aquesta oferta d'ocupació pública comporta l'obligació de convocar els corresponents processos selectius de les places compromeses i fins a un 10% addicional en aquells casos en què així es determine. Es fixa el termini màxim per a la convocatòria d'aquestes durant l'any 2008/2009. En tot cas, l'execució de l'oferta d'ocupació pública haurà de desenvolupar-se dins del termini improrrogable de tres anys.  
Segon. Promoció interna  
De conformitat amb el que disposa l'article 53 del Text refós de la llei de la funció pública valenciana, s'hi reservarà un nombre de llocs de treball que no podrà ser inferior al 40% dels llocs vacants que en cada convocatòria s'oferisquen a oposició o concurs-oposició.  
Així mateix, dins de l'oferta pública d'ocupació del personal d'administració i serveis per als anys 2008/2009, s'inclouen els processos específics de promoció interna, en aplicació de la disposició addicional quarta del Decret 33/1999, de 9 de març, del Govern Valencià, que s'indiquen en l'annex II.  
Tercer. Convocatòries de places que corresponen a necessitats sobrevingudes durant l'exercici  
Si durant l'exercici 2008/2009 es produeixen vacants inicialment no previstes, es procedirà amb caràcter excepcional a la convocatòria o l'ampliació, si s'escau, del nombre de places que es troben en procés de provisió quan aquestes siguen d'idèntic cos/escala o categoria, i sempre que afecten llocs que siga urgent cobrir per a l'organització.  
La convocatòria d'aquestes places haurà de ser prèviament negociada amb l'òrgan de negociació del personal d'administració i serveis d'aquesta Universitat Politècnica de València.  
Quart. Sistema selectiu  
Els processos selectius es duran a terme preferentment mitjançant el sistema de concurs-oposició lliure, a fi de reduir el nombre de llocs de treball que actualment s'exerceixen amb caràcter temporal.  
Cinquè. Persones amb discapacitat  
En els processos selectius per a l'ingrés en cossos/escales de funcionaris, incloses les corresponents a promoció interna, s'admetran les persones amb discapacitat en igualtat de condicions amb els altres aspirants.   
Amb aquesta finalitat, de conformitat amb el que disposa la normativa vigent, es reserva com a mínim el 5% de la totalitat de llocs previstos en aquesta oferta pública d'ocupació per a cobrir-los amb persones amb una discapacitat igual o superior al 33%, sempre que superen les proves selectives i que, al moment oportú, acrediten l'esmentat grau de discapacitat i la compatibilitat amb l'acompliment de les tasques i funcions corresponents, segons es determine reglamentàriament.  
En les proves d'accés a l'ocupació pública d'aquesta Universitat Politècnica de València, es garantirà el compliment de la normativa en matèria d'adaptabilitat i s'adoptaran les mesures indispensables per a garantir la igualtat d'oportunitats.  
Sisè. Igualtat efectiva de dones i homes  
Aquesta oferta pública d'ocupació del personal d'administració i serveis, es regirà d'acord amb el que estableix la Llei orgànica 3/2007, de 22 de març, per a la igualtat efectiva de dones i homes.  
València, 8 de gener de 2008.- El rector de la Universitat Politècnica de València: Juan Juliá Igual.  
ANNEX I  
Oferta d'ocupació pública 2008/2009.   
Personal funcionari d'administració especial  
Grup A, subgrup A1 Dotacions  
Assessor lingüístic 1  
Metge 2  
Periodista de mitjans de comunicació 2  
Tècnic superior de programes d'intercanvi internacional 2  
Tècnic superior de gestió en pràctiques d'empreses i   
programes d'intercanvi internacional 1  
Tècnic superior 13  
Tècnic superior de suport a la investigació 63  
Tècnic superior de laboratori 4  
Tècnic superior facultatiu 6  
Total grup A, subgrup A1 94  
Grup A, subgrup A2   
Infermer 1  
Tècnic mitjà d'informació i promoció lingüística 1  
Tècnic mitjà de promoció lingüística i cultural 1  
Tècnic mitjà Esportiu 4  
Tècnic mitjà 10  
Tècnic mitjà de laboratori 4  
Tècnic mitjà de prevenció de riscos laborals 1  
Tècnic mitjà de formació permanent 2  
Total grup A, subgrup A2 24  
Grup C, subgrup C1   
Educador de l'Escola Infantil 7  
Especialista tècnic d'instal·lacions esportives 1  
Especialista tècnic 3  
Especialista tècnic d'arxius i biblioteques 15  
Especialista tècnic de comunicació 6  
Especialista tècnic de laboratori 4  
Especialista tècnic de publicacions 3  
Responsable de l'Oficina de Congressos 1  
Tècnic especialista de correus 1  
Tècnic especialista esportiu 1  
Total grup C, subgrup C1 42  
   
Total d'administració especial 160  
Oferta d'ocupació pública 2008/2009.   
Personal funcionari d'administració general  
Grup A, subgrup A1 Dotacions  
Lletrat 1  
Tècnic de gestió superior 2  
Total grup A, subgrup A1 3  
   
Total d'administració general 3  
ANNEX II  
Dins de l'oferta pública d'ocupació del personal d'administració i serveis per als anys 2008/2009, s'inclouen els següents processos específics de promoció interna, en aplicació de la disposició addicional quarta del Decret 33/1999, de 9 de març, del Govern Valencià:  
Sector d'administració especial:  
- Llocs classificats en el grup A i en dos subgrups de titulació, A1/A2, tècnic mitjà de laboratori.  
- Llocs classificats en el grup A i en dos subgrups de titulació, A1/A2, responsables de Biblioteca General.  
- Llocs classificats en el grup A i en dos subgrups de titulació, A1/A2, tècnic mitjà de prevenció de riscos laborals.  
- Llocs classificats en el grup A i C i en dos subgrups de titulació, A2/C1, responsables unitat d'esports.  
- Llocs classificats en el grup C i en dos subgrups de titulació, C1/C2, models de BA.  
Sector d'administració general:  
- Llocs classificats en el grup A i en dos subgrups de titulació, A1/A2, cap d'administració d'escola o facultat / tècnic de gestió.  
- Llocs classificats en el grup a i C i en dos subgrups de titulació, A2/C1, cap d'unitat administrativa.